S-3594/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. júní 2021, á hendur A-x-x T-x-x S-x-x, kt. [...], [...], [...] Reykjavík fyrir fíkniefnalagabrot með því að hafa, sunnudaginn 1. mars 2020, í íbúð sinni að [...] í Reykjavík, haft í vörslum sínum 7,55 gaf kannabisblönduðum vökva, 5 hylki af kannabisblönduðum vökva, 76,47 gaf kannabislaufum, 619,90 gaf maríhúana, 0,54 gaf tóbaksblönduðu kannabis og 8 kannabisplöntur, og hafa um nokkurt skeið fram til þess dags ræktað greindar kannabisplöntur, sem lögregla fann við húsleit og lagði hald á.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 7,55 gaf kannabisblönduðum vökva, 5 hylkjum af kannabisblönduðum vökva, 76,47 gaf kannabislaufum, 619,90 gaf maríhúana, 0,54 gaf tóbaksblönduðu kannabis og 8 kannabisplöntum, sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Einnig er krafist upptöku á 2 viftum, 1 sjálfvirkum gróðurhúsavökvara, 2 gróðurhúsalömpum, 1 gróðurtjaldi, 2 spennibreytum fyrir töflupressu, 1 töflupressu og 2 farsímum af gerðinni Samsung, samkvæmt 7. mgr. 5. gr. sömu laga, sbr. og 1. og 3. tl. 1. mgr. 69. gr. a almennra hegningarlaga nr. 19/1940, en munirnir voru notaðir til framleiðslu kannabisplantnanna.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 23. júní 2021, hefur hann ekki sætt refsingu áður.

Brot ákærða er réttilega heimfært til refsiákvæða en brot gegn ákvæðum laga nr. 65/1974 um ávana- og fíkniefni geta varðað allt að 6 ára fangelsi, sbr. 5. gr. laganna. Við ákvörðun refsingar er litið til þess að ákærði hefur ekki áður sætt refsingu og hefur játað skýlaust brot sitt bæði hjá lögreglu og fyrir dómi. Þá er einnig litið til þess er kom fram í máli verjanda ákærða þess efnis að ákærði hefur ekki aftur gerst brotlegur við lög eftir þá háttsemi sem hann er nú sakfelldur fyrir. Verður framangreint metið ákærða til refsimildunar, sbr. 5. og 8. tölul. 1. mgr. 70. gr. almennra hegningarlaga nr. 19/1940.

Á hinn bóginn er litið til eðlis og umfangs brots ákærða. Brotið var vel skipulagt og ásetningur ákærða einbeittur en hann þurfti að koma sér upp sérútbúnaði í húsnæði sem hann hafði til umráða og leggja vinnu í ræktun þeirra fíkniefna sem um ræðir. Þá er einnig litið til magns þeirra fíkniefna sem ákærði hafði í vörslum sínum sem hann hafði ræktað um nokkurt skeið. Verður framangreint metið ákærða til refsiþyngingar, sbr. 6. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni málsins og skýlausrar játningar ákærða þykir refsing ákærða hæfilega ákveðin fangelsi í 90 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er fallist á upptökukröfu eins og nánar greinir í dómsorði.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 212.040 krónur, að meðtöldum virðisaukaskatti, og 110.973 krónur í annan sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir L-kvk-þf Á-kvk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x T-kk-nf S-x-x, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 7,55 gaf kannabisblönduðum vökva, 5 hylki af kannabisblönduðum vökva, 76,47 gaf kannabislaufum, 619,90 gaf maríhúana, 0,54 g af tóbaksblönduðu kannabis, 8 kannabisplöntur, 2 viftur, 1 sjálfvirkur gróðurhúsavökvari, 2 gróðurhúsalampar, 1 gróðurtjald, 2 spenni breytar fyrir töflupressu, 1 töflu pressa og 2 farsíma raf gerðinni Samsung.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 212.040 krónur, og 110.973 krónur í annan sakarkostnað.

S-kk-nf Ö-kk-nf C-kk-nf